CELEX: 62021TN0368
Language: el
Date: 2021-07-01 00:00:00
Title: Υπόθεση T-368/21: Προσφυγή της 1ης Ιουλίου 2021 — Di Taranto κατά Ευρωπαϊκής Εισαγγελίας

13.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 368/24
            
         
      Προσφυγή της 1ης Ιουλίου 2021 — Di Taranto κατά Ευρωπαϊκής Εισαγγελίας
      (Υπόθεση T-368/21)
      (2021/C 368/40)
      Γλώσσα διαδικασίας: η ιταλική
      
         Διάδικοι
      
      
         Προσφεύγων: Alessandro Di Taranto (Ρώμη, Ιταλία) (εκπρόσωπος: G. Pellegrino, δικηγόρος)
      
         Καθής: Ευρωπαϊκή Εισαγγελία
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την «Decision of the College of the European Public Prosecutor’s Office of 3 may 2021 on the appointment of fifteen european delegated prosecutors of the EPPO in the Italian Republic» (Απόφαση του Συλλογικού Οργάνου της Ευρωπαϊκής Εισαγγελίας για τον διορισμό δεκαπέντε εντεταλμένων εισαγγελέων της Ευρωπαϊκής Εισαγγελίας στην Ιταλική Δημοκρατία) με την οποία διορίστηκαν οι ευρωπαίοι εντεταλμένοι εισαγγελείς από το Ιταλικό Κράτος·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει λόγο ακυρώσεως που αντλείται από συνακόλουθη έλλειψη νομιμότητας απορρέουσα από την έλλειψη νομιμότητας της προγενέστερης δεσμευτικής απόφασης της 28ης Απριλίου 2021 την οποία εξέδωσε το Consiglio Superiore della Magistratura (Ανώτατο Δικαστικό Συμβούλιο), αρμόδια αρχή στην Ιταλία για τον διορισμό των ευρωπαίων εντεταλμένων εισαγγελέων (PED).
      Προληπτικώς, προσβάλλεται η απόφαση του συλλογικού οργάνου της Ευρωπαϊκής Εισαγγελίας περί διορισμού των ευρωπαίων εντεταλμένων εισαγγελέων η οποία θεωρείται συνακολούθως εσφαλμένη λόγω έλλειψης νομιμότητας της απόφασης της 28ης Απριλίου 2021, με την οποία το Consiglio Superiore della Magistratura (Ανώτατο Δικαστικό Συμβούλιο) έλαβε την τελική απόφαση με την οποία ο A. Di Taranto κατατάχθηκε σε χαμηλότερη θέση σε σχέση με τους άλλους υποψηφίους, όσον αφορά τις τρεις θέσεις εισαγγελέων που θα καλυφθούν στο γραφείο της Ρώμης.